Dječija književnost
Dječija literatura je književni žanr gdje su djeca ciljana publika, iako je moguće da u ovim knjigama uživaju i odrasli. U grupu spadaju i knjige koje djeca sama izabiru i čitaju kao i one koje nastavnici, roditelji, kritičari, izdavači, bibliotekari ili knjižare odred pogodnim za djecu. Neki smatraju da je dječija literatura napisana isključivo za djecu, ali mnoge knjige koje su pisane za odrasle se danas smatraju dječijim, kao na primjer Mark Twainove Avanture Huckleberry Finna. I suprotno se dešavalo, da knjige pisane za djecu imaju primarno odraslu publiku. Dosta klasika dječije literature u stavri imaju nekoliko nivoa tako da ih rado čitaju i djeca i odrasli. Na primjer, mnogi će pročitati Alisu u Zemlji čuda kao djeca i kao odrasli i vidjeti značenja koja su im bila skrivena kao djeci. Pokušaj da se identifikuju karakteristike djela pod nazivom dječija literatura nam pruža dobre smjernice koje kritičari obično prihvataju. Međutim za svaku od ovih osobina postoje brojni izuzeci, ili knjige za odrasle koje posjeduju iste.